Dani lipnja
Dani lipnja (francuski: les journées de Juin) je naziv za ustanak kojega su organizirali francuski radnici od 23. do 26. lipnja 1848. godine, u sklopu Revolucije 1848. godine. Ustanak je bio reakcija na zatvaranje Nacionalnih tvornica koje je Druga Republika osnovala kako bi pomogla nezaposlenim građanima. Ipak, država je radnicima nudila samo slabo plaćene poslove i plaću koja nije bila dovoljna niti za preživljavanje. Kako bi se obračunala s ustanicima, pozvana je Nacionalna garda, koju je predvodio Louis Eugène Cavaignac. Ipak, gušenje ustanka pretvorilo se u nezapamćeno krvoproliće u kojem je ubijeno ili ranjeno više od 10,000 osoba, dok je oko 4,000 ustanika deportirano u Alžir. Gušenje ustanka označilo je kraj svih nadanja o formiranju "socijalne i demokratske Republike" i konačnu pobjedu liberala nad radikalnim republikancima. 

1848
Druga Francuska Republika
Ustanci